## Mazón reitera el compromís del Consell per a consolidar un ecosistema institucional favorable que facilite i impulse la iniciativa empresarial

*** Realça l’aposta de la Generalitat per continuar rebaixant impostos, simplificant tràmits administratius i afavorint la inversió
* Destaca el debat que s’està celebrant en les Corts per a l’aprovació dels pressupostos “més socials” i elevats de la història del nostre autogovern, amb 32.291 milions d’euros, “que permetran avançar cap a la reconstrucció”
* El president participa en l’obertura del Congrés Nacional de Directius d’Alacant, un fòrum de reflexió sobre l’evolució de la direcció empresarial**

**Alacant.**

El president de la Generalitat, Carlos Mazón, ha reiterat el compromís del Consell per a consolidar un ecosistema institucional favorable que facilite i impulse la iniciativa empresarial.

El cap del Consell ha assistit a l’obertura del Congrés Nacional de Directius Opendir d’Alacant, a on ha assenyalat que “la nostra obligació com a responsables polítics és afavorir la conjuntura perquè emergisca el talent, perquè no se li posen bastons a la roda”.

En este sentit, ha assenyalat que cal sentir-se orgullosos de les empreses, ja que sense elles “no hi ha societat, no hi ha activitat econòmica i, per tant, no hi ha cohesió social”.

Per això, ha destacat que la Generalitat continuarà treballant “en la rebaixa d’impostos” per a fomentar un entorn fiscal més propici al desenrotllament d’empreses, simplificant els tràmits i acurtant terminis administratius, i “a continuar afavorint la inversió”.

Així, ha recalcat la seua aposta per les rebaixes fiscals, “especialment per a les rendes mitjanes i baixes”, que s’ha demostrat “que ens pot ajudar a recaptar més”. Al respecte, ha recordat que “hem recaptat un 7 % més respecte al passat any i un 17 % més si comparem amb el primer trimestre d’enguany”.

Carlos Mazón ha indicat que per a poder fer realitat estos objectius hem de disposar de capacitat pressupostària i, al respecte, ha destacat el debat i aprovació dels comptes de la Generalitat de 2025, que s’està celebrant en este moment, “les més socials” i les més elevades de la història del nostre autogovern, amb 32.291 milions d’euros, que permetran “avançar definitivament cap a la reconstrucció”.

**Congrés de directius Opendir**

El president ha assistit, juntament amb el president de la Diputació d’Alacant, Toni Pérez, i l’alcalde de la ciutat, Luis Barcala, a l’obertura del Congrés d’Opendir, un fòrum de reflexió sobre l’evolució de la direcció empresarial, en el qual ha apel·lat al lideratge d’Alacant “que ha d’alçar-se amb les inversions que es mereixen, amb l’atracció d’empreses i inversió”.

En la seua intervenció ha destacat “l’extraordinària activitat” que fa el Cercle de Directius d’Alacant, “una referència nacional per a directius”, font d’inspiració i desenrotllament.

Fecha: 28/05/2025